質新分子上力到位 石師傅有胡叫
2024年04月13日 14:30
東網電視
更多新聞短片
「鑽石星空」操畢返倉,石哥在旁恭迎盯到實。
徐雨石馬房列陣第5場四班1200米的「鑽石星空」,上仗初出同程跑第5名,走勢似模似樣,睇番在末段200米無位上,全程畀隻「安康萬里」頂住,再望空卻為時已晚,難得質新分子咁快適應場地,唔搏就假,明日原裝配搭再拼且埋門加強操練力度,狀態進步良多,值得予以厚望。
今晨「鑽石星空」由助手進行例課,騎往大跑道快踱一圈,賽前一日有如此安排,情況較為少見,練者在整個督操過程中更由頭跟到尾,尤其返回機坪接馬時金睛火眼望到實,神情緊張到極點,鏡頭吸引,且看阿田能否助石哥一臂之力吧。